
ДО

ОБЩИНСКИ СЪВЕТ

БУРГАС
ДОКЛАДНА ЗАПИСКА

ОТ  РУСКА БОЯДЖИЕВА 

ЗАМЕСТНИК-КМЕТ „ЕВРОПЕЙСКИ ПОЛИТИКИ, ОКОЛНА СРЕДА”
ОТНОСНО: Изменение на срока за предявяване за плащане на запис на заповед в полза на Министерство на околната среда и водите,  Програмен оператор по програми BG02 „Интегрирано управление на морските и вътрешните води“ и BG03 „Биологично разнообразие и екосистемни услуги“, съ-финансирани от Финансовия механизъм на Европейското икономическо пространство (ФМ на ЕИП) 2009–2014 по проект „Интегрирано управление на риска от наводнения в Община Бургас“/ „Integrated management of flood risk in Burgas municipality (IMFR)“, Договор за безвъзмездна финансова помощ №: Д- 34-16/ 08. 04. 2015г., който се изпълнява от Община Бургас.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Община Бургас изпълнява проект „Интегрирано управление на риска от наводнения в Община Бургас“, финансиран от Финансовия механизъм на Европейското икономическо пространство (ФМ на ЕИП) 2009–2014.
На проведеното на 28.04.2015 година заседание, Общински съвет – Бургас взе решение да упълномощи Кмета на Община Бургас да издаде Запис на заповед без протест и без разноски, в полза на Министерство на околната среда и водите, Програмен оператор на програма ВG02 „Интегрирано управление на морските и вътрешните води“, Покана ВG02.01: Интегрирано управление на морските и вътрешните водни ресурси“, съфинансирана от Финансовия механизъм на Европейското икономическо пространство (ФМ на ЕИП) 2009-2014 – Дирекция „Координация по въпросите на ЕС и международно сътрудничество“, платим на предявяване, който обезпечава пълния размер на авансовото плащане по Проект „Интегрирано управление на риска от наводнения в Община Бургас“, Договор за безвъзмездна финансова помощ № Д- 34-16/ 08.04. 2015 г., на стойност 321 914, 70 лева (триста двадесет и една хиляди деветстотин и четиринадесет лева и седемдесет стотинки), което представлява 30% от стойността на предоставената безвъзмездна финансова помощ. Общински съвет – Бургас одобри поемането на гореописаното задължение.
На 30.11.2015г. беше сключено Допълнително споразумение 1 с N: Д- 34- 16/ 30.11.2015 към Договор за безвъзмездна финансова помощ N: Д-34-16/ 08.04.2015г. за удължаване срока за изпълнение на проекта до Януари, 2017г. Поради тази причина е необходимо изменение на срока за предявяване за плащане на запис на заповед в полза на Министерство на околната среда и водите.
Предвид изложеното, на основание чл. 21, ал. 1, т. 8 от Закона за местното самоуправление и местната администрация, предлагам Общински съвет- Бургас да вземе следното
РЕШЕНИЕ:

Общински съвет - Бургас одобрява изменение на срока за предявяване за плащане на запис на заповед в полза на Министерство на околната среда и водите, Програмен оператор на  програма BG02 „Интегрирано управление на морските и вътрешните води“, Покана BG02.01: Интегрирано управление на морските и вътрешните водни ресурси“, съ-финансирана от Финансовия механизъм на Европейското икономическо пространство (ФМ на ЕИП) 2009–2014 - Дирекция „Координация по въпросите на ЕС и международно сътрудничество“, платим на предявяване по Проект „Интегрирано управление на риска от наводнения в Община Бургас“, Договор за безвъзмездна финансова помощ № Д- 34-16/ 08. 04. 2015г., на стойност 321 914, 70 лева (триста двадесет и една хиляди деветстотин и четиринадесет лева и седемдесет стотинки), което представлява 30% от стойността на предоставената безвъзмездна финансова помощ. Срокът да бъде удължен до 31.01.2017г. 
Приложение: 

1. Запис на заповед; 

2. Копие от Допълнително споразумение 1 с N: Д- 34- 16/ 30.11.2015 към  Договор за безвъзмездна финансова помощ № Д- 34- 16/ 08. 04. 2015г., 
С УВАЖЕНИЕ,

РУСКА БОЯДЖИЕВА
ЗАМЕСТНИК- КМЕТ „ЕВРОПЕЙСКИ ПОЛИТИКИ, ОКОЛНА СРЕДА”

